

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| 1. Ogrē, Brīvības ielā 33 | Nr.9 | 2025. gada 29. maijā |

# 5.

# Par nekustamā īpašuma Lakstīgalu iela 3B, Lielvārdē, Ogres novadā, atsavināšanu

Ogres novada pašvaldībai (turpmāk - Pašvaldība) pieder nekustamais īpašums Lakstīgalu iela 3B, Lielvārde, Ogres novads, ar kadastra numuru 7413 001 0610, kas sastāv no zemes vienības ar kadastra apzīmējumu 7413 001 0610 ar kopējo platību 14022 m² (turpmāk – Zemes vienība). Pašvaldības īpašuma tiesības nostiprinātas Zemgales rajona tiesas Lielvārdes pilsētas zemesgrāmatas nodalījumā Nr. 100000535056.

Saskaņā ar ierakstiem Valsts zemes dienesta Nekustamā īpašuma valsts kadastra informācijas datos Zemes vienībai noteiktais lietošanas mērķis – individuālo dzīvojamo māju apbūve (kods 0601).

Saskaņā ar Lielvārdes novada domes 2017. gada 25. janvāra saistošo noteikumu Nr. 3 “Teritorijas attīstības plānošanas dokumenta „Lielvārdes novada teritorijas plānojums 2016.-2027. gadam” grafiskā daļa un teritorijas izmantošanas un apbūves noteikumi” Lielvārdes novada teritorijas plānojuma 2016.-2027. gadam” funkcionālā zonējuma karti Zemes vienība atrodas Lielvārdes pilsētas funkcionālajā zonā “Savrupmāju apbūves teritorija (DzS1)”.

Publiskas personas mantas atsavināšanas likuma (turpmāk - Atsavināšanas likums) 4.  panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā atrodas publiskas personas manta.

Saskaņā ar Atsavināšanas likuma 3. panta pirmās daļas 1. punktu un otro daļu, Zemes vienība atsavināma, pārdodot izsolē. Atsavināšanas likuma 17. panta otrā daļa noteic, ka mantu vispirms piedāvā izsolē ar augšupejošu soli. Solīšana sākas no mantas nosacītās cenas (Atsavināšanas likuma 8. pants). Atsavināšanas likuma 8. panta otrā daļa noteic, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, minētā panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt septītā daļa nosaka, ka nosacīto cenu atbilstoši mantas vērtībai nosaka mantas novērtēšanas komisija.

Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2025. gada 23. aprīļa novērtējumu Nr. L14813/ER/2025, Nekustamā īpašuma tirgus vērtība 2025. gada 18. aprīlī ir 26 000 EUR (divdesmit seši tūkstoši *euro*).

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kurā noteikts, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu, un ņemot vērā Atsavināšanas likuma 8. panta septīto daļu, Pašvaldības mantas novērtēšanas un izsoles komisija 2025. gada 7. maijā noteica Nekustamā īpašuma nosacīto cenu – 26 000 EUR(divdesmit seši tūkstoši *euro*), protokols Nr. K.1-2/87.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Atsavināšanas likuma 5. panta pirmā daļa noteic, ka atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija, savukārt, Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Ņemot vērā to, ka Zemes vienība nav nepieciešama Pašvaldības un tās iestāžu funkciju nodrošināšanai, tostarp, Zemes vienības pārdošana izsolē radītu papildus ieņēmumus Pašvaldības funkciju nodrošināšanai, Zemes vienību ir lietderīgi nodot atsavināšanai, pārdodot izsolē.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu, otro daļu, 4. panta pirmo un otro daļu, 5. panta pirmo, 8. panta otro, trešo, sesto un septīto daļu, 9. panta otro daļu, 10. panta otro daļu, 17. panta otro daļu, 36. panta pirmo daļu, Pašvaldību likuma 10. panta pirmās daļas 16. punktu un 73. panta ceturto daļu un ņemot vērā Ogres novada pašvaldības mantas novērtēšanas un izsoles komisijas 2025. gada 7. maija lēmumu (protokols Nr. K.1-2/87),

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – 1 (Santa Ločmele),**

**"Atturas" – 1 (Daiga Brante), "Nepiedalās" – nav,**

Ogres novada pašvaldības dome **NOLEMJ:**

1. **Atļaut atsavināt** Ogres novadapašvaldībai piederošo nekustamo īpašumu Lakstīgalu iela 3B, Lielvārdē, Ogres novadā, kadastra numurs 7413 001 0610, kas sastāv no zemes vienības ar kadastra apzīmējumu 7413 001 0610, platība 14022 m² (turpmāk – Nekustamais īpašums).
2. **Apstiprināt** Nekustamā īpašuma nosacīto cenu 26 000 EUR (divdesmit seši tūkstoši *euro*).
3. **Noteikt** Nekustamā īpašuma atsavināšanas veidu – pārdošana izsolē.
4. **Uzdot** Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Nekustamā īpašuma atsavināšanu, apstiprināt Nekustamā īpašuma izsoles noteikumus un rīkot izsoli.
5. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai sagatavot un organizēt pirkuma līguma noslēgšanu ar Nekustamā īpašuma izsoles uzvarētāju viena mēneša laikā pēc izsoles rezultātu apstiprināšanas.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)